PATVIRTINTA

Kretingos mokyklos – darželio „Žibutė“

direktorės 2014 m. vasario 28  d.
 įsakymu Nr. V1-32
IX-OSIOS VAIKŲ TEATRŲ ŠVENTĖS „MĖLYNASIS LAPELIS  – 2014“
NUOSTATAI
I. BENDROSIOS NUOSTATOS

1. Šie nuostatai  reglamentuoja IX-osios vaikų teatrų šventės „Mėlynasis lapelis – 2014“  (toliau – Šventės) tikslą ir uždavinius, dalyvius, renginio organizavimo laiką, reikalavimus.
                      2. Šventė organizuojama atsižvelgiant į Kretingos mokyklos – darželio „Žibutė“ (toliau - Mokyklos – darželio) veiklos planą,  2013-2014 mokslo metų tikslą ir uždavinius, siekiant sudaryti sąlygas vaikų ir suaugusiųjų kūrybiškumo, talentų ir gabumų sklaidai.


3. Šventės principai:


3.1. teatras - tai žodžio ir (ar) judesio, muzikos ir meninio vaizdo visuma. Tai žaidimas, kuriame galime pa(si)naudoti  savo ir kitų vaizduotės polėkiu ir jos išplėtojimo galimybėmis;
3.2. teatras - tai  priemonė pažinti, išreikšti,  įprasminti save, galimybė savo personažų lūpomis ir gyvenimiškomis linijomis atskleisti savąjį, unikalų ir nepakartojamą vaiko  pasaulį;
3.3. teatras – tai paslapčių, stebuklų, išradimų ir atradimų karalystė, kurios kiekvienas gyventojas svarbus, nepriklausomai nuo to kokį vaidmenį joje atlieka. 
II. TIKSLAS IR UŽDAVINIAI

 
4. Tikslas: 
 
4.1. atsižvelgiant į Mokyklos – darželio 2013-2014 mokslo metų veiklos plano prioritetus, sudaryti sąlygas teatro ir kitoms meninės raiškos sritims gabių ir talentingų ikimokyklinio, priešmokyklinio amžiaus vaikų ir pradinių klasių mokinių (toliau – Mokinių) ir juos ugdančių ikimokyklinio ugdymo auklėtojų, priešmokyklinio ugdymo pedagogų ir pradinio ugdymo mokytojų (toliau – Mokytojų) saviraiškos galimybėms atsiskleisti. 


5.Uždaviniai:

5.1. sudaryti sąlygas  ir galimybes Mokiniui  ir Mokytojui atsiskleisti teatrinės veiklos plotmėje,  kurti, išreikšti save, tobulėti;

5.2. skatinti Mokinius ir Mokytojus pasitikėti savimi, padėti pažinti save ir pasaulį, pajusti kūrybinį džiaugsmą;


5.3. gilinti teatro ryšius su bendraisiais mokomaisiais dalykais ir neformaliuoju vaikų švietimu;


5.4. ugdyti savarankiškas ir laisvas asmenybes, mokyti bendrosios elgesio spektaklio metu (Mokinio - aktoriaus ir Mokinio – žiūrovo) kultūros.
III. DALYVIAI


6. Žemaitijos zonos ugdymo įstaigų Mokiniai: ikimokyklinio, priešmokyklinio ir pradinio mokyklinio amžiaus vaikai:

6.1.galimos grupės:

· ikimokyklinio, priešmokyklinio amžiaus vaikai;

· 1–4 klasių mokiniai;

· mišri (ikimokyklinio, priešmokyklinio ir 1–4 klasių vaikai).
IV. ŠVENTĖS REPERTUARAS 

          
 7. Repertuaras pasirenkamas laisvai – vaidinti galima pjeses, pasakas, inscenizacijas, miuziklus. Kūriniai gali būti publikuoti arba naujai sukurti, sukurti pačių vaikų ar jų grupės. Kolektyvas negali rodyti spektaklio, kurį jau yra vaidinęs ankstesnėse Šventėse. Džiaugtumėmės sulaukę spektaklių, apie gamtą, vaiko santykį su ja, padedančių formuotis ekologiškumo pradmenims. Spektaklio trukmė – ne ilgesnė kaip  15-20 min. 

V. VIETA IR LAIKAS

8. Vaikų teatrų  šventė „Mėlynasis lapelis - 2014“ vyks  2014 m. balandžio 1-4 dienomis Mokyklos – darželio „Žibutė“  salėje (Mėguvos g. 16, Kretinga). 

9.  Šventės dalyviai turi teisę pasirinkti pasirodymo dieną ir laiką.


10. Šventės organizatoriai pasilieka teisę, suderinus su kolektyvų vadovu (-ais), priimant abiem pusėm palankius susitarimus, koreguoti  pasirodymo datą ir laiką. 
VI. VERTINIMAS 

11. Vertinimo komisijos nebus. Šventės dalyvių spektakliai ir vaidmenų atlikimas nebus vertinami. 
12. Šventės  kolektyvui  bus įteikiamas Mokyklos – darželio padėkos raštas, kolektyvo vadovui 
(-ams)  Kretingos rajono Pedagogų švietimo centro kvalifikacijos tobulinimo pažyma.
VII. ŠVENTĖS RENGĖJAI 

13. Šventę rengia Mokyklos – darželio direktorės įsakymu sudaryta  darbo grupė.
14. Šventės rengėjų partneriai – Kretingos rajono Pedagogų švietimo centras.
VIII. REGISTRACIJA 

                      15. Išankstinė registracija vyks iki 2014 m. kovo 24 d.  Prašome užpildyti ir  atsiųsti  šių nuostatų priede esančią anketą.
                      16. Prašome registruotis el. p.  zibutemd@zibute.kretinga.lm.lt arba tel. (8 445) 79341.
XI. BAIGIAMOSIOS NUOSTATOS
          17. Informaciją apie Šventę teikia: 

          17.1. Renginio organizatorių atstovė - Mokyklos – darželio pradinių klasių mokytoja metodininkė Alma Valantinienė, tel. (8 445) 79341, el. p. zibutemd@zibute.kretinga.lm.lt;
17.2. Renginio koordinatorė – Mokyklos – darželio direktoriaus pavaduotoja  ugdymui Vida Petrauskienė, tel. (8445) 79341, el. p.  pavaduotoja@zibute.kretinga.lm.lt.
                       18. Pastaba: Visas išlaidas apmoka dalyvius siunčianti įstaiga.

_____________________________

